Michael Oliver

Michael Oliver (født 1985) er en engelsk fotballdommer som til daglig dømmer i Englands øverste divisjon Premier League. I tillegg har han dømt flere internasjonale kamper både i regi av FIFA og UEFA.

Oliver begynte å dømme fotball i 2003 på nedre nivåer i seriesystemet, men begynte på profesjonelt nivå i 2007 da han fikk tildelt kamper under The Football League. I mai 2007 dømte han finalen under Conference National på Wembley Stadium mellom Exeter City FC og Morecambe FC (1–2).BBC.co.uk – Exeter 1-2 Morecambe (Publisert 20. mai 2007, besøkt 14. august 2014) 

I 2010 ble han utnevnt til FIFA-dommerFIFA.com – England, Football Officials - Referees (Besøkt 13. august 2014), og samme år ble han tiltenkt kamper i den øverste divisjonen Premier League.Thejournal.co.uk – Ashington ref Michael Oliver set to take on Premier League duties  (Publisert 17. august 2010, besøkt 13. august 2014) Senere samme måned ble han den yngste dommeren noensinne til å dømme en kamp i Premier League da han ble tildelt kampen mellom Birmingham City FC og Blackburn Rovers FC den 21. august 2010. Med en alder av 25 år og 182 dager gammel slo han den tidligere rekorden som ble holdt av Stuart Attwell på 25 år og 322 dager.Telegraph.co.uk – Michael Oliver to become Premier League's youngest ever referee (Av Rob Stewart. Publisert 20. august 2010, besøkt 13. august 2014)

Den 10. august 2014 var Oliver dommer i FA Community Shield mellom Arsenal FC og Manchester City FC (3–0).TheFA.com – Michael Oliver to referee FA Community Shield (Publisert 1. juli 2014, besøkt 14. august 2014)

 Referanser 

 Eksterne lenker 
 Dommerprofil hos Worldreferee.com 
 Dommerprofil hos Soccerway.com

Kategori:Engelske fotballdommere
Kategori:Dommere i Fotball-EM 2021
Kategori:Dommere som har dømt FA-cupfinalen
Kategori:Personer fra Ashington